Φάνης Κουμπούρας

Ο Φάνης Κουμπούρας, γεννημένος στις 8 Δεκεμβρίου 1983, είναι Έλληνας διεθνής καλαθοσφαιριστής, ο οποίος αγωνίζεται με την ομάδα του Προμηθέα Πατρών στην Α2 εθνική κατηγορία.

Καριέρα
Ο Κουμπούρας ξεκίνησε να παίζει μπάσκετ στις ακαδημίες του Πανιωνίου, από τις οποίες προωθήθηκε στις εθνικές ομάδες παίδων, εφήβων και νέων. Αργότερα, αγωνίστηκε δύο φορές στους Μεσογειακούς Αγώνες με την εθνική ομάδα ανδρών.

Ξεκίνησε την επαγγελματική του καριέρα το 2001 από την ομάδα της Χαλκίδας, στην οποία παρέμεινε για τρία χρόνια καταλαμβάνοντας μεσαίες θέσεις του βαθμολογικού πίνακα της Α2 κατηγορίας.

Το 2004, μεταγράφηκε στον Απόλλωνα Πατρών, στον οποίο έπαιξε για τρεις σεζόν στην Α1 κατηγορία και αποχώρησε όταν η ομάδα υποβιβάστηκε.

Το καλοκαίρι του 2007, υπέγραψε στην Ολύμπια Λάρισας, με την οποία αγωνίστηκε στο EuroChallenge και κατέλαβε την όγδοη θέση του πρωταθλήματος. Ακολούθησε η μεταγραφή του στο Μαρούσι, όπου παρέμεινε για δύο σεζόν, επιτυγχάνοντας να βγει στην Ευρωλίγκα και τις δύο χρονιές.

Την σεζόν 2010-11, αγωνίστηκε στον Άρη, κατακτώντας την τέταρτη θέση στο πρωτάθλημα και φθάνοντας μέχρι την φάση των 16 στο ULEB Cup.

Την επόμενη χρονιά, έπαιξε στον Ίκαρο Καλλιθέας και το 2012-13 στον Κολοσσό Ρόδου. Ακολούθησαν δύο σεζόν με το Ρέθυμνο, πριν μεταγραφεί στον Προμηθέα Πατρών, ο οποίος αγωνίζεται στην Α2 εθνική κατηγορία.

Το καλοκαίρι του 2016, ο Κουμπούρας μεταγράφηκε στην ομάδα του Αίολου Αστακού, ενώ την επόμενη χρονιά φόρεσε την φανέλα του Ιπποκράτη Κω.

Παραπομπές

Εξωτερικοί σύνδεσμοι 
 
 
 ΚΟΥΜΠΟΥΡΑΣ Φάνης - Esake
 FIBA Europe Profile

Έλληνες καλαθοσφαιριστές
Καλαθοσφαιριστές Εθνικής Ελλάδας Κ16
Καλαθοσφαιριστές Εθνικής Ελλάδας Κ17
Καλαθοσφαιριστές Εθνικής Ελλάδας Κ19
Καλαθοσφαιριστές Α.Γ.Ε. Χαλκίδας
Καλαθοσφαιριστές Απόλλωνα Πατρών
Καλαθοσφαιριστές Άρη
Καλαθοσφαιριστές Ολύμπιας Λάρισας
Καλαθοσφαιριστές Αμαρουσίου
Καλαθοσφαιριστές Ικάρου Καλλιθέας
Καλαθοσφαιριστές Κολοσσού Ρόδου
Καλαθοσφαιριστές Ρεθύμνου
Καλαθοσφαιριστές Προμηθέα Πατρών
Καλαθοσφαιριστές Αιόλου Αστακού
Καλαθοσφαιριστές Ιπποκράτη Κω
Πόιντ γκαρντ
Αθλητές στους Μεσογειακούς Αγώνες 2005
Καλαθοσφαιριστές Α.Μ.Σ. Αίολου Αστακού